  Майя Бывальцева Япониысь Осакаын командаен дуннелэн сизьыметӥ чемпионатэз йылпумъяськиз. Россилэн сборноез ӵошатсконын оглом 125 очко люказ но нырысьсэ вормисе потӥз. Глазкарын вордскем Елизавета Туктамышева 17-тӥ оштолэзе эрказ программазэ бадӟым шекъёстэк возьматӥз но судьяослэсь 146,23 очко басьтӥз. Озьы ке но Россиысь Анна Щербаковалы но Япониысь Каори Сакамотолы келяз.  Вакчи программаын Елизавета кыкетӥ инты басьтӥз. Озьы со командалы 21 очко вайиз. Нялтас вераса, та чемпионатын спортсменка Россилэн сборноезлэн капитанэз вал. Командаен дуннелэн чемпионатаз куать кунъёс вожвылъяськизы: Россия, Япония, США, Канада, Италия, Франция. Котькуд командае кык пиос, кык нылъёс, спортъя одӥг пар но одӥг эктӥсь пар пыризы Турнирлы йылпумъянъёсъя кыкетӥ инты басьтӥз США-лэн командаез (110 очко), куинетӥ интыын Япониысь спортсменъёс (107 очко). Соос бере Францилэн (72), Италилэн (67) но Канадалэн (57) командаоссы мыно. Тодэ вайытом, 2021-тӥ арын южтолэзе Елизавета Туктамышева фигурной нискыланъя дуннелэн чемпионатаз азвесь медаль утӥз. Тегъёс: Спорт ЛизаТуктамышева Россия фигурнойнискылан  